smcproject/ml-wiki-sentences huggingface dataset:
സ്വീഡനിലെ ഏറ്റവും പ്രശസ്തി നേടിയ ഭൗതിക രസതന്ത്രജ്ഞനായ സ്വഡ്ബർഗു (Svedberg) മായി ചേർന്ന് ഇദ്ദേഹം തന്റെ ആദ്യത്തെ ശാസ്ത്രലേഖനം പ്രസിദ്ധീകരിച്ചു (1926).
വൈദ്യുതമണ്ഡലത്തിൽ പ്രോട്ടീൻ തന്മാത്രകളുടെ ചലനാത്മകത നിർണയിക്കുന്നതിനുള്ള ഒരു നൂതന മാർഗ്ഗം വിശദീകരിക്കുന്നതായിരുന്നു ഈ ലേഖനം.
പ്രോട്ടീൻ തന്മാത്രകളെപ്പോലെയുള്ള ഉയർന്ന തന്മാത്രകൾ പ്ലവ രൂപത്തിൽ ഒരു വൈദ്യുതമണ്ഡലത്തിനു വിധേയമാക്കുമ്പോൾ തന്മാത്രകൾ വൈദ്യുതി വേശനം ചെയ്ത് തന്മാത്രാഭാരത്തിന് ആനുപാതികമായ വേഗതയിൽ വൈദ്യുതമണ്ഡലത്തിന്റെ ദിശയിൽ ചലിക്കുന്നു.
ഇപ്രകാരം തന്മാത്രാഭാരമനുസരിച്ച് തന്മാത്രകളെ വേർതിരിക്കാനും ജൈവപ്രക്രിയകളുടെ ഉത്പന്നങ്ങളെ വളരെ കൃത്യമായി വേർതിരിച്ചു മനസ്സിലാക്കാനും സാധ്യമായി.
പ്രോട്ടീൻ മിശ്രിതങ്ങളുടെ ഇലക്ട്രോഫോറെസിസ് വിശ്ലേഷണത്തിന് ടെസാലിയസ് ട്യൂബ് എന്ന ഒരു ഉപകരണവും ഇദ്ദേഹം രൂപകൽപന ചെയ്തു.
ഈ ഗവേഷണങ്ങൾക്ക് 1930-ൽ ഇദ്ദേഹത്തിന് ഡോക്ടർ ബിരുദം ലഭിച്ചു.
ഇലക്ട്രോഫോറെസിസ് പ്രക്രിയയോട് പ്രതികരിക്കാത്ത ജൈവതന്മാത്രകൾ വേർതിരിക്കുന്നതിനായി ക്രോമറ്റോഗ്രാഫിയെ നവീകരിച്ച് കൂടുതൽ സൂക്ഷ്മവും സവിശേഷവുമായ ഒരു വിശ്ലേഷണ പദ്ധതിയായി വികസിപ്പിക്കുന്നതിൽ ഇദ്ദേഹം വിജയിച്ചു.
രസതന്ത്രത്തിൽ നോബൽ സമ്മാനം
ഇലക്ട്രോഫോറെസിസ്, ക്രോമറ്റോഗ്രാഫി, വിശ്ലേഷണപ്രക്രിയകളിലൂടെ പ്രോട്ടീൻ മിശ്രിതങ്ങളുടെ, വിശേഷിച്ചും രക്തത്തിലെ പ്രോട്ടീനുകളുടെ, സങ്കീർണസ്വഭാവം വിശദമാക്കിയതിനും ശുദ്ധമായ അവസ്ഥയിൽ വേർതിരിക്കുന്നതിനായി നടത്തിയ പഠനങ്ങൾക്കുമാണ് 1948-ലെ രസതന്ത്രത്തിനുള്ള നോബൽ സമ്മാനം ഇദ്ദേഹത്തിനു ലഭിച്ചത്.
പന്ത്രണ്ട് വ്യത്യസ്ത സർവകലാശാലകളിൽനിന്ന് ഓണററി ഡോക്ടറേറ്റുകൾ ഇദ്ദേഹത്തിനു ലഭിച്ചിട്ടുണ്ട്.
നാഷണൽ അക്കാദമി ഒഫ് സയൻസസ് റോയൽ സൊസൈറ്റി
തുടങ്ങിയ അതിപ്രശസ്തങ്ങളായ മുപ്പതോളം സൊസൈറ്റികളുടെ വിശിഷ്ട അംഗത്വം ടെസാലിയസിന് ലഭിച്ചിട്ടുണ്ട്.
നോബൽ കമ്മറ്റി അംഗം, നോബൽ ഫൗണ്ടേഷൻ വൈസ് പ്രസിഡന്റ്, ഇന്റർനാഷണൽ യൂണിയൻ ഒഫ് പ്യുവർ ആൻഡ് അപ്ലൈഡ് കെമിസ്ട്രി (IUPAC) വൈസ് പ്രസിഡന്റ്, IUPAC പ്രസിഡന്റ് എന്നീ പദവികൾ ഇദ്ദേഹം അലങ്കരിച്ചിട്ടുണ്ട്.
1971 ഒക്ടോബർ 29-ന് ഉപ്സലയിൽ ഇദ്ദേഹം നിര്യാതനായി.
അവലംബം http://www.nobelprize.org/nobel_prizes/chemistry/laureates/1948/tiselius-bio.html http://www.nobelprize.org/nobel_prizes/chemistry/laureates/1948/ http://www.encyclopedia.com/topic/Arne_Wilhelm_Kaurin_Tiselius.aspx കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ടെസാലിയസ്, ആർനേ വിൽഹെം കൌറിൻ (1902 - 71) എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ആർദ്രത ഇംഗ്ലീഷ് വിലാസം https://ml.wikipedia.org/wiki/Humidity ഹൈഗ്രോമീറ്റർ
ഭൗമാന്തരീക്ഷത്തിലെ നീരാവിയുടെ അഥവാ ഈർപ്പത്തിന്റെ അളവാണ്‌ ആർദ്രത (ഇംഗ്ലീഷ്: humidity).
സൈക്രോമീറ്റർ അഥവാ ഹൈഗ്രോമീറ്റർ ഉപയോഗിച്ചാണ്‌ ആർദ്രത അളക്കുന്നത്.
ആപേക്ഷിക ആർദ്രത
ആർദ്രതയെ വിശേഷിപ്പിക്കുവാൻ കാലാവസ്ഥാ പ്രവചനങ്ങളിൽ സാധാരണ ഉപയോഗിക്കുന്ന ഏകകം ആപേക്ഷിക ആർദ്രത (En: relative humidity) എന്നതാണ്.
ഒരു പ്രത്യേക താപനിലയിൽ അന്തരീക്ഷവായുവിന് ഉൾക്കൊള്ളാനാവുന്ന നീരാവിയുടെ അളവ് ശതമാന രീതിയിൽ വിവക്ഷിക്കുന്ന രീതിയാണ് സ്വീകരിച്ചിരിക്കുന്നത്.
ആപേക്ഷിക ആർദ്രത എന്നത്‌ അന്തരീക്ഷവായുവിലെ ആകെ ആർദ്രതയുടെ അളവാണെന്ന് പലപ്പോഴും തെറ്റിദ്ധരിക്കപ്പെടാറുണ്ട്‌.
അന്തരീക്ഷവായുവിന്‌ ഉൾക്കൊള്ളാൻ പറ്റുന്ന നീരാവിയുടെ അളവ്‌ ഓരോ താപനിലയിലും വ്യത്യസ്തമാണ്‌.
വായുവിന്റെ താപനില കൂടുംതോറും നീരാവിയെ ഉൾക്കൊള്ളാനുള്ള കഴിവും വർദ്ധിക്കുന്നു.
ഉദാഹരണത്തിന്‌, 17.5 ഡിഗ്രി സെൽഷ്യസിൽ ഒരു ഘനമീറ്റർ (cubic metre) അന്തരീക്ഷവായുവിന്‌ ഉൾക്കൊള്ളാൻ സാധിക്കുന്ന നീരാവിയുടെ അളവ്‌ 15 ഗ്രാം ആണ്‌.
25 ഡിഗ്രി സെൽഷ്യസിൽ ഇത്‌ 23 ഗ്രാമും, 30 ഡിഗ്രി സെൽഷ്യസിൽ ഇത്‌ 30 ഗ്രാമും ആയി വർദ്ധിക്കുന്നു.
ഇങ്ങനെ ഒരു പ്രത്യേക താപനിലയിൽ, വായുവിന്‌ ഉൾക്കൊള്ളാൻ സാധിക്കുന്ന പരമാവധി നീരാവിയുടെ അളവിനെ കേവല ആർദ്രത (absolute humidity) എന്നു വിളിക്കുന്നു.
കേവല ആർദ്രതയിൽ എത്തിനിൽക്കുന്ന വായുവിന്റെ ആർദ്രത നൂറുശതമാനം ആയിരിക്കും.
ഇങ്ങനെ 100% ആർദ്രതയെത്തുന്ന സാഹചര്യങ്ങൾ സാധാരണ ദിവസങ്ങളിൽ തുലോം കുറവാണ്‌.
അതുകൊണ്ട്‌, കാലാവസ്ഥയിൽ അന്തരീക്ഷ ആർദ്രതയെപ്പറ്റി പറയുമ്പോൾ, ആ ദിവസത്തെ അന്തരീക്ഷ താപനിലയിൽ വായുവിന്‌ ഉൾക്കൊള്ളാൻ സാധിക്കുമായിരുന്ന കേവല ആർദ്രതയുടെ (absolute humidity) എത്ര ശതമാനം ആർദ്രതയാണ്‌ ഇപ്പോൾ നിലവിലുള്ളത്‌ എന്നാണ്‌ പറയാറുള്ളത്‌.
അതിനെയാണ്‌ ആപേക്ഷിക ആർദ്രത എന്നു വിളിക്കുന്നത്‌.
ചുരുക്കത്തിൽ
Relative humidity = (measured humidity at a particular temp / absolute humidity at that temp) x 100
മേൽപ്പറഞ്ഞ ഉദാഹരണത്തിൽ നിന്നു നോക്കുകയാണെങ്കിൽ, 15 ഗ്രാം നീരാവി ഇപ്പോൾ അന്തരീക്ഷത്തിലുണ്ട്‌ എന്നിരിക്കട്ടെ.
ഇപ്പോഴത്തെ താപനില 17.5 ഡിഗ്രി സെൽഷ്യസാണെങ്കിൽ ഇപ്പോഴത്തെ റിലേറ്റീവ്‌ ഹ്യുമിഡിറ്റി 100%.
അതേ ആർദ്രതയിൽ (15 g/cub.metre) താപനില 25 ഡിഗ്രിയാണെങ്കിൽ ഇപ്പോഴത്തെ റിലേറ്റീവി ഹ്യുമിഡിറ്റി 65% ഉം താപനില 30 ഡിഗ്രി സെൽഷ്യസാണെങ്കിൽ റിലേറ്റീവി ഹ്യുമിഡിറ്റി 50% ഉം ആണ്‌ എന്നുപറയാം.
ചുരുക്കത്തിൽ, 30 ഡിഗ്രിസെൽഷ്യസിലെ 60% റിലേറ്റീവി ഹ്യുമിഡിറ്റിയും 50 ഡിഗ്രിസെൽ‌ഷ്യസിലെ 60% റിലേറ്റീവ് ഹ്യുമിഡിറ്റിയും ഒരേ അളവ് നീരാവിയെ അല്ല പ്രതിനിധീകരിക്കുന്നത്.
അന്തരീക്ഷവായുവിന്റെ താപനില കുറയുന്തോറും അതിലടങ്ങിയിരിക്കുന്ന ഈർപ്പത്തിന്റെ അളവും കുറയും.
അതുകൊണ്ടാണ്‌ തണുപ്പുകാലാവസ്ഥയിൽ വായു വരണ്ടതായും നമ്മുടെ ചർമ്മം അതോടൊപ്പം വരളുന്നതായും തോന്നുന്നത്‌.
ഫ്രിഡ്ജുകളിലെ വളരെ കുറഞ്ഞ ഊഷ്മാവിൽ ആർദ്രത വളരെ കുറവായിരിക്കും.
അതുകൊണ്ട് ഫ്രിഡ്ജുകളിൽ തുറന്നുവച്ചിരിക്കുന്ന പച്ചക്കറികൾ , പഴങ്ങൾ തുടങ്ങിയവയിൽ നിന്നും വളരെ വേഗത്തിൽ‍ ജലാംശം ഫ്രിഡ്ജിലെ വായുവിലേക്ക് മാറ്റപ്പെടും.
അതിനാലാണ് ദിവസങ്ങൾക്കുള്ളിൽതന്നെ അവ ചുളിഞ്ഞുണങ്ങി പോകുന്നത്..
അതിനാൽ പച്ചക്കറികൾ, പഴങ്ങൾ തുടങ്ങിയവ ഫ്രിഡ്ജുകളിൽ വയ്ക്കുന്നതിനു മുമ്പ് പ്ലാസ്റ്റിക് ബാഗുകളിലാക്കി വയ്ക്കേണ്ടതാണ്.
ബാഷ്പീകരണം
ജലം നീരാവിയായി മാറുന്നതിന്റെ ( ബാഷ്പീകരണം ) വേഗത , അന്തരീക്ഷത്തിലെ ഈർപ്പത്തിന്റെ അളവിനെ ആശ്രയിച്ചിരിക്കും.
ആപേക്ഷിക ആർദ്രത കൂടിയിരിക്കുന്ന അവസരങ്ങളിൽ ബാഷ്പീകരണത്തിന്റെ തോതും കുറവായിരിക്കും.
അതുകൊണ്ടാണ്‌ ആർദ്രത കൂടിയിരിക്കുന്ന ദിവസങ്ങളിൽ അലക്കിയ തുണികൾ ഉണങ്ങാൻ വളരെയേറെ സമയം എടുക്കുന്നത്‌.
മഴക്കാലത്ത്‌ തുണികൾ ഉണങ്ങാൻ കൂടുതൽ സമയമെടുക്കുന്നതിന്റെ പിന്നിലെ കാരണവും വായുവിലെ ഈ ഉയർന്ന ആർദ്രത തന്നെ.
വിയർപ്പ്
മനുഷ്യരിൽ ശരീര താപനില നിയന്ത്രിക്കുന്നതിൽ പ്രധാനപങ്ക്‌ വഹിക്കുന്ന ഒരു പ്രക്രിയയാണല്ലോ വിയർപ്പ്‌ എന്നത്‌.
അന്തരീക്ഷത്തിൽ ആപേക്ഷിക ആർദ്രത കൂടിയിരിക്കുന്ന ദിവസങ്ങളിൽ ഉൽപ്പാദിപ്പിക്കപ്പെടുന്ന വിയർപ്പ്‌ അന്തരീക്ഷത്തിലേക്ക്‌ ആവിയായി മാറുന്നതിന്‌ താമസം നേരിടുന്നു.
അപ്പോൾ നാം "വിയർത്തൊഴുകുന്നു".
അതുകൊണ്ടാണ്‌ താരതമ്യേന എല്ലാ സീസണിലും ഹ്യുമിഡിറ്റി കൂടുതലായികാണപ്പെടുന്ന കേരളത്തിൽ വിയർത്തൊഴുകലും, പുഴുകലും സാധാരണമായിരിക്കുന്നത്‌.
എന്നാൽ സാധാരണ ദിവസങ്ങളിൽ അന്തരീക്ഷ ആർദ്രത വളരെ കുറഞ്ഞിരിക്കുന്ന ഗൾഫ്‌ നാടുകളിലും, കടലിൽനിന്നും അകലെ സ്ഥിതിചെയ്യുന്ന പ്രദേശങ്ങളിലും, ഹരിതാഭകുറഞ്ഞ പ്രദേശങ്ങളിലും, വിയർത്തൊഴുകുന്നില്ല എന്നാണ് നമുക്കു തോന്നുന്നത്‌.
ഈ അവരസരത്തിലും വിയർപ്പ്‌ ശരീരത്തിൽ ഉൽപ്പാദിപ്പിക്കപ്പെടുന്നുണ്ട്‌, എന്നാൽ അത്‌ അതേ തോതിൽത്തന്നെ അന്തരീക്ഷത്തിലേക്ക്‌ ആവിയായിപ്പോകുന്നതിനാൽ നാം അറിയുന്നില്ല എന്നുമാത്രം.
ഡ്യൂ പോയിന്റ്
അന്തരിക്ഷവായുവിലെ ജലബാഷ്പം ഘനീഭവിക്കുന്ന താപനിലയെ ഡ്യൂ പോയിന്റ് (dew point) എന്നു പറയുന്നു.
അന്തരീക്ഷ താപനിലയും, ആർദ്രതയും ഡ്യൂപോയിന്റും തമ്മിൽ നേരിട്ട് ബന്ധപ്പെട്ടിരിക്കുന്നു.
ഡ്യൂപോയിന്റ് അന്തരീക്ഷതാപനിലയ്ക്കു സമമാകുന്ന അവസ്ഥയിൽ ഹ്യുമിഡിറ്റി 100% ആയിരിക്കും.
ഡ്യൂ പോയിന്റിനേക്കാൾ താഴെ താപനിലയുള്ള ഒരു വസ്തുവിന്റെ പ്രതലത്തിലേക്ക് അന്തരീക്ഷവായുവിലെ ബാഷ്പം ഘനീഭവിച്ച് ജലമായി മാറും.
അതുകൊണ്ടാണ് ഫ്രിഡ്ജിൽനിന്നും പുറത്തേക്കെടുക്കുന്ന പാത്രങ്ങളിലും ശീതളപാനീയ കുപ്പികളിലും മറ്റും ജലകണങ്ങൾ പ്രത്യക്ഷപ്പെടുന്നത്.
തുഷാരം
പുലർകാലങ്ങളിൽ പുൽക്കൊടികളിലും ഇലകളിലും ചെറിയ ജലകങ്ങങ്ങൾ രൂപപ്പെടുന്നതായി കാണാം.
ഇതാണ് തുഷാരം.
പുലർച്ചയോടടുത്ത സമയങ്ങളിൽ അന്തരീക്ഷവായുവിന്റെ താപനില കുറഞ്ഞുവരും.
ഈ അവസരത്തിൽ സ്വാഭാവികമായും, അപ്പോഴത്തെ താപനിലയിൽ വായുവിന് ഉൾക്കൊള്ളാനാവുന്നതിലും അധികമുള്ള ജലബാഷ്പം, ഇലകളിലും പുൽക്കൊടികളിലും മറ്റും ജലകണങ്ങളായി ഘനീഭവിക്കപ്പെടുന്നു.
ഇങ്ങനെയാണ് തുഷാരകണങ്ങൾ രൂപപ്പെടുന്നത്.
ആർഥർ റോളണ്ട് ക്ണാപ്പ് ഇംഗ്ലീഷ് വിലാസം https://ml.wikipedia.org/wiki/Arthur_Rowland_Knapp
ഒരു ബ്രിട്ടീഷ് സിവിൽ ഉദ്ദ്യോഗസ്ഥനായിരുന്നു സർ ആർതർ റൗളൻഡ് ക്ണാപ്പ് (ഡിസംബർ 10, 1870 — മരണം: മെയ് 22, 1954).
1923 മുതൽ 1926 വരെ ഇദ്ദേഹം ഇന്ത്യയിൽ  മദിരാശി (മദ്രാസ്) എക്സിക്യൂട്ടിവ് കൗൺസിലിൽ റവന്യു മെംബറായി സേവനം അനുഷ്ടിച്ചിട്ടുണ്ട്.
ഇതുകൂടാതെ മലബാർ ജില്ലയുടെ അസിസ്റ്റന്റ് കളക്ടറും മജിസ്ട്രേട്ടുമായിരുന്നു ഇദ്ദേഹം.
ആർതർ റൗളൺഡ് ക്ണാപ്പ് 1870ൽ വൂൾട്സ്റ്റണിൽ ലഫ്റ്റനന്റ് കേണൽ ചാൾസ് ബാരറ്റ് ക്ണാപ്പിന്റെ പുത്രനായി പിറന്നു.
വെസ്റ്റ്മിനിസ്റ്റെർ സ്കൂളിലും ഒക്സ്ഫോർഡിലെ ക്രൈസ്റ്റ്  ചർച്ചിലും വിദ്യാഭ്യാസം നേടി.
ഒക്സ്ഫൊഡിലെ  സൈന്റ് എഡ്മണ്ട്  ഹാൾ പ്രിൻസിപ്പാൾ ആയ എഡ്വേർഡ് മൂറിന്റെ മകൾ ഫ്ലോറൻസ് ആനി മൂറിനെ വിവാഹം കഴിച്ചു.
ഉദ്യോഗം
1891 ൽ ഇദ്ദേഹം ഇന്ത്യൻ സിവിൽ സർവീസിൽ ചേർന്നു.
മദിരാശി പ്രവിശ്യ യിലെ മലബാർ ജില്ല , മദ്രാസ്മജിസ്റ്റ്രേട്ടും അസിസ്റ്റന്റ് കലക്ടറുമായി ആണ് ആദ്യ നിയമനം.1899 ൽ റവന്യു ബോഡിൽ അണ്ടർ സെക്രട്ടറിയായും സെക്രട്ടറിയായും ഉദ്യോഗ കയറ്റം ലഭിച്ചു, ഓർഡർ ഓഫ് ദ ബ്രിട്ടീഷ് എമ്പെറർ,  പദവി ലഭിച്ചു.
ആർദ്രത സൂചിക
ആർദ്രത സൂചിക (humidex) എന്നത് കാനഡക്കാരായ അന്തരീക്ഷവൈജ്ഞാനികർ ഉപയോഗിച്ച സൂചനാപദമാണ്.
ചൂടും ആർദ്രതയും ചേർന്ന് ശരാശരി മനുഷ്യന് ചൂട് കാലാവസ്ഥ എങ്ങനെ അനുഭവമാകുന്നു എന്ന് വിശദീകരിക്കുന്നതിനായി ഉപയോഗിച്ചതാണിത്.
1965ൽ കണ്ടുപിടിച്ചതാണ് ഇത് The humidex is a dimensionless quantity based on the dew point .
ആർദ്രത സൂചികയുടെ  പരിധി : സുഖത്തിന്റെ നില ' : 20 to 29:അല്പം സുഖക്കുറവ് 30 to 39: കുറച്ചധികം സുഖക്കുറവ് 40 to 45: വലിയ സൂര്യാഘാതം സംഭവിക്കാം
ആർദ്രത സൂചികയുടെ സൂത്രവാക്യം: Humidex = T air + 0.5555 [ 6.11 e 5417.7530 ( 1 273.16 − 1 T dew ) − 10 ] {\displaystyle {\text{Humidex}}=T_{\text{air}}+0.5555\left[6.11e^{5417.7530\left({\frac {1}{273.16}}-{\frac {1}{T_{\text{dew}}}}\right)}-10\right]} , T air {\displaystyle \scriptstyle T_{\text{air}}} °Cലുള്ള ഊഷ്മാവ് T dew {\displaystyle \scriptstyle T_{\text{dew}}} Kയിൽ രേഖപ്പെടുത്തിയിട്ടുള്ള ഡ്യൂ പോയന്റ് അവലംബം പുറത്തേക്കുള്ള കണ്ണികൾ Wind Chill and Humidex Criticism about the use of Wind chill and humidex More Humidex info
ആർനെ-തോംസൺ-ഉതർ ഇൻഡക്സ് ഇംഗ്ലീഷ് വിലാസം https://ml.wikipedia.org/wiki/Aarne%E2%80%93Thompson%E2%80%93Uther_Index
ഫോക്ലോർ പഠനങ്ങളിൽ ഉപയോഗിക്കുന്ന നാടോടിക്കഥകളുടെ ഒരു കാറ്റലോഗാണ് ആർനെ-തോംസൺ-ഉതർ ഇൻഡക്സ് (ATU സൂചിക).
ATU സൂചിക അന്താരാഷ്ട്ര പണ്ഡിതരുടെ ഒരു ഒരു കൂട്ടം പുനരവലോകനങ്ങളുടെയും വിപുലീകരണങ്ങളുടെയും ഫലമാണ്: യഥാർത്ഥത്തിൽ ജർമ്മൻ ഭാഷയിൽ ഫിന്നിഷ് ഫോക്ക്‌ലോറിസ്റ്റായ ആൻറ്റി ആർനെ (1910) രചിച്ചതിന്റെ സൂചിക ഇംഗ്ലീഷിലേക്ക് വിവർത്തനം ചെയ്യുകയും പരിഷ്‌ക്കരിക്കുകയും വിപുലീകരിക്കുകയും ചെയ്തത് അമേരിക്കൻ ഫോക്ക്‌ലോറിസ്റ്റായ സ്റ്റിത്ത് തോംസൺ ആണ് ( 1928, 1961), പിന്നീട് ജർമ്മൻ ഫോക്ക്‌ലോറിസ്റ്റ് ഹാൻസ്-ജോർഗ് ഉതർ (2004) കൂടുതൽ പരിഷ്‌ക്കരിക്കുകയും വിപുലീകരിക്കുകയും ചെയ്തു.
ATU സൂചിക, തോംസന്റെ മോട്ടിഫ്-ഇൻഡക്സ് ഓഫ് ഫോക്ക്-ലിറ്ററേച്ചർ (1932) (ഇതിനൊപ്പം ഇത് ഉപയോഗിക്കുന്നു) ഫോക്ലോറിസ്റ്റുകൾക്ക് അത്യന്താപേക്ഷിതമായ ഒരു ഉപകരണമാണ്.
കഥാ തരത്തിന്റെ നിർവ്വചനം
ദി ഫോക്‌ടേലിൽ, തോംസൺ ഒരു കഥാ തരത്തെ ഇനിപ്പറയുന്ന രീതിയിൽ നിർവചിക്കുന്നു:
ഒരു തരം സ്വതന്ത്ര അസ്തിത്വമുള്ള ഒരു പരമ്പരാഗത കഥയാണ്.
ഇത് ഒരു സമ്പൂർണ്ണ വിവരണമായി പറഞ്ഞേക്കാം.
മറ്റേതെങ്കിലും കഥ അതിന്റെ അർത്ഥത്തെ ആശ്രയിക്കുന്നില്ല.
ഇത് മറ്റൊരു കഥയിലൂടെ പറയാം.
പക്ഷേ അത് ഒറ്റയ്ക്ക് പറയാമെന്നത് അതിന്റെ സ്വാതന്ത്ര്യത്തെ സാക്ഷ്യപ്പെടുത്തുന്നു.
ഇതിൽ ഒരു പ്രതിപാദ്യം മാത്രമോ അല്ലെങ്കിൽ പലതും ഉൾപ്പെട്ടേക്കാം.
മുൻഗാമികൾ
ഓസ്ട്രിയൻ കോൺസൽ ജോഹാൻ ജോർജ്ജ് വോൺ ഹാൻ 1864-ൽ പ്രസിദ്ധീകരിച്ച ഗ്രീക്ക്, അൽബേനിയൻ നാടോടിക്കഥകളുടെ പുസ്തകത്തിന് ആമുഖമായി നാൽപ്പത്തിനാല് കഥകളുടെ "സൂത്രവാക്യങ്ങളുടെ" പ്രാഥമിക വിശകലനം നടത്തി.
1866-ൽ, റെവറന്റ് സബിൻ ബാറിംഗ്-ഗൗൾഡ്, വോൺ ഹാന്റെ ലിസ്റ്റ് വിവർത്തനം ചെയ്യുകയും അമ്പത്തിരണ്ട് കഥാ തരങ്ങളിലേക്ക് വ്യാപിപ്പിക്കുകയും ചെയ്തു.
അതിനെ അദ്ദേഹം "സ്റ്റോറി റാഡിക്കലുകൾ" എന്ന് വിളിച്ചു.
ഫോക്ലോറിസ്റ്റായ ജോസഫ് ജേക്കബ്സ് ഈ ലിസ്റ്റ് എഴുപത് കഥകളിലേക്ക് വികസിപ്പിക്കുകയും ഷാർലറ്റ് സോഫിയ ബേണിലും ലോറൻസ് ഗോമ്മിന്റെ ഹാൻഡ്ബുക്ക് ഓഫ് ഫോക്ക്-ലോറിലും അനുബന്ധം സി ആയി പ്രസിദ്ധീകരിക്കുകയും ചെയ്തു.
ആൻറി ആർനെയുടെ ആദ്യ നാടോടിക്കഥ വർഗ്ഗീകരണത്തിന്റെ പതിപ്പിന് മുമ്പ്, ആസ്ട്രിഡ് ലുണ്ടിംഗ് സ്വെൻഡ് ഗ്രണ്ട്വിഗിന്റെ നാടോടിക്കഥകളുടെ വർഗ്ഗീകരണ സമ്പ്രദായം വിവർത്തനം ചെയ്തു.
ബ്രദേഴ്‌സ് ഗ്രിമ്മിന്റെയും ഇമ്മാനുവൽ കോസ്‌ക്വിൻസിന്റെയും പോലെയുള്ള മറ്റ് ഫോക്ക്‌ലോറിസ്റ്റുകൾക്ക് അക്കാലത്ത് ലഭ്യമായിരുന്ന അന്താരാഷ്ട്ര ശേഖരങ്ങളുമായി താരതമ്യപ്പെടുത്തുമ്പോൾ ഡാനിഷ് നാടോടിക്കഥകളുടെ സമാഹാരങ്ങളെ അടിസ്ഥാനമാക്കിയുള്ള ഈ കാറ്റലോഗിൽ 134 തരം ഉൾപ്പെടുന്നു.
ജൂലിയസ് ക്രോണിന്റെയും മകൻ കാർലെ ക്രോണിന്റെയും വിദ്യാർത്ഥിയായിരുന്നു ആന്റി ആർനെ.
ആർനെ, താരതമ്യ ഫോക്ക്‌ലോറിസ്റ്റിക്‌സിന്റെ ചരിത്ര-ഭൂമിശാസ്ത്ര രീതി വികസിപ്പിച്ചെടുക്കുകയും, നാടോടിക്കഥകളെ തരംതിരിക്കുന്നതിനുള്ള ആർനെ-തോംസൺ ടെയിൽ ടൈപ്പ് ഇൻഡക്‌സ് ആയി മാറിയതിന്റെ പ്രാരംഭ പതിപ്പ് വികസിപ്പിച്ചെടുക്കുകയും ചെയ്തു.
ഇത് ആദ്യമായി 1910-ൽ വെർസെയ്‌ക്‌നിസ് ഡെർ മർച്ചെന്റിപെൻ എന്ന പേരിൽ പ്രസിദ്ധീകരിച്ചു.
പരമ്പരാഗത ആഖ്യാനത്തിന്റെ ബിൽഡിംഗ് ബ്ലോക്കുകളായി കാണാൻ കഴിയുന്ന ആവർത്തിച്ചുള്ള ആഖ്യാന ആശയങ്ങളും രൂപങ്ങളും തിരിച്ചറിയുന്നതിനെ അടിസ്ഥാനമാക്കിയുള്ളതായിരുന്നു ഈ സംവിധാനം.
അതിന്റെ ലക്ഷ്യം യൂറോപ്യൻ ആയിരുന്നു.
അമേരിക്കൻ ഫോക്ക്‌ലോറിസ്റ്റായ സ്റ്റിത്ത് തോംസൺ 1928-ൽ ആർനെയുടെ വർഗ്ഗീകരണ സമ്പ്രദായം പരിഷ്‌കരിച്ചു, അതിന്റെ വ്യാപ്തി വർദ്ധിപ്പിക്കുകയും ജർമ്മൻ ഭാഷയിൽ നിന്ന് ഇംഗ്ലീഷിലേക്ക് വിവർത്തനം ചെയ്യുകയും ചെയ്തു അങ്ങനെ ചെയ്യുന്നതിലൂടെ, അദ്ദേഹം "AT നമ്പർ സിസ്റ്റം" ("AaTh സിസ്റ്റം" എന്നും അറിയപ്പെടുന്നു) സൃഷ്ടിച്ചു, അത് നൂറ്റാണ്ടിന്റെ രണ്ടാം പകുതി വരെ ഉപയോഗത്തിൽ തുടർന്നു.
1961-ൽ തോംസന്റെ കൂടുതൽ പുനരവലോകനങ്ങളോടുകൂടിയ മറ്റൊരു പതിപ്പ്.
അമേരിക്കൻ ഫോക്ലോറിസ്റ്റ് ഡി.എൽ. ആഷ്ലിമാൻ പറയുന്നതനുസരിച്ച്, "ആൺ-തോംസൺ സിസ്റ്റം 2500 അടിസ്ഥാന പ്ലോട്ടുകൾ പട്ടികപ്പെടുത്തുന്നു, അതിൽ നിന്ന് എണ്ണമറ്റ തലമുറകളായി, യൂറോപ്യൻ, സമീപ കിഴക്കൻ കഥാകൃത്തുക്കൾ അവരുടെ കഥകൾ നിർമ്മിച്ചിട്ടുണ്ട്".
അവലംബം Works cited Antti Aarne.
The Types of the Folktale: A Classification and Bibliography, The Finnish Academy of Science and Letters, Helsinki.
ISBN 951-41-0132-4 Ashliman, D. L. 1987.
A Guide to Folktales in the English Language: Based on the Aarne–Thompson Classification System.
New York, Greenwood Press.
Azzolina, David S. 1987.
Tale type- and motif-indexes: An annotated bibliography .
New York, London: Garland.
Uther, Hans-Jörg.
The Types of International Folktales: A Classification and Bibliography.
Based on the system of Antti Aarne and Stith Thompson .
FF Communications no. 284–286.
ISBN 951-41-0955-4 (vol. 1), ISBN 951-41-0961-9 (vol. 2), ISBN 951-41-0963-5 (vol. 3.) കൂടുതൽ വായനയ്ക്ക് Bortolini, Eugenio; Pagani, Luca; Crema, Enrico; Sarno, Stefania; Barbieri, Chiara; Boattini, Alessio; Sazzini, Marco; Silva, Sara; Martini, Gessica; Metspalu, Mait; Pettener, Davide; Luiselli, Donata; Tehrani, Jamie (2017).
"Inferring patterns of folktale diffusion using genomic data".
In: Proceedings of the National Academy of Sciences 114: 9140–9145.
10.1073/pnas.1614395114.
"Strength in Numbers: The Uses of Comparative Folktale Research".
In: Western Folklore 69, no. 1 (2010): 19–34.
Accessed September 5, 2021.
http://www.jstor.org/stable/25735282 .
Jason, Heda.
"Besprechungen: Uther, Hans-Jörg: The Types of International Folktales. A Classification and Bibliography. Editorial Staff Sabine Dinslage, Sigrid Fährmann, Christine Goldberg, Gudrun Schwibbe. Part 1: Animal Tales, Tales of Magic, Religious Tales, and Realistic Tales, with an Introduction; Part 2: Tales of the Stupid Ogre, Anecdotes and Jokes, and Formula Tales; Part 3: Appendices (FF Communications 284–286). Helsinki: Suomalainen Tiedeakatemia, 2004. 619, 536, 285 S. [Review]".
In: Fabula 47, no. 1-2 (2006): 172-186.
https://doi.org/10.1515/FABL.2006.016 പുറംകണ്ണികൾ D. L. Ashliman, "Folklore and Mythology Electronic Texts" Index – Schnellsuche Märchentyp AT (in German) A search tool for ATU numbers' geographic distribution Folktale and Folk Motif Index , a list of folktales according to the ATU Index by the University of Missouri Volksverhalenbank by Meertens Institute (in Dutch ) Names of the tale types according to the Enzyklopädie des Märchens (in German )
International collections : Web Platform of Comparative Folk Narrative Research , with record of Georgian folktales classified according to the ATU index Aarne-Thompson index to the Irish Folklore Commission online collection Online Repository of the Uysal-Walker Archive of Turkish Oral Narrative at Texas Tech University Folktales from the Setomaa region from the collection of Hendrik Prants ( et ) (In Estonian) Analysis of the Kalmykian tale corpus ", by B. B. Goryaeva (In Russian).
Digital collection of Norwegian Eventyr and Legends by the University of Oslo (In Norwegian)
ആർതർ സി. ക്ലാർക്ക് ഇംഗ്ലീഷ് വിലാസം https://ml.wikipedia.org/wiki/Arthur_C.
_Clarke
ആർതർ സി ക്ലാർക്ക് ( ഡിസംബർ 16 , 1917 – മാർച്ച് 19 2008 ) 1917 ൽ ഇംഗ്ലണ്ടിൽ ജനിച്ചു.
1956 മുതൽ ശ്രീലങ്കയിലെ കൊളംബൊയിലാണ്‌ താമസിച്ചുവന്നിരുന്നത്‌.
1945-ൽ ഉപഗ്രഹവാർത്താവിനിമയം എന്ന ആശയം അവതരിപ്പിച്ചു.
1962-ൽ പോളിയൊ ബാധിച്ച ഇദ്ദേഹം താൽക്കാലികമായി രോഗ വിമുക്തനായെങ്കിലും അവസാന വർഷങ്ങളിൽ വീൽചെയറിൽ ആയിരുന്നു.
ശാസ്ത്ര-സാങ്കേതിക നോ‍വലുകളുടെ എണ്ണത്തിൽ സെഞ്ചുറി തികച്ച ഇദ്ദേഹം തന്റെ സങ്കല്പങ്ങൾ ഒരി‍ക്കലും ഭൂമിയുടെ അതിരുകളിൽ തളച്ചില്ല.
മനുഷ്യരാശിയുടെ ഭാഗധേയം ഭൗമാതിർത്തികൾക്കപ്പുറമാണന്ന ദർശനം, 1968 ൽ 2001 എ സ്പേസ്സ് ഒഡിസ്സി എന്ന ചലച്ചിത്രത്തിനു നിമിത്തമായി.
മാനവരാശിയുടെ ചരിത്രത്തിലെ ഏറ്റവും വലിയ ദുരന്തം ധാർമ്മികതയെ മതങ്ങൾ ഹൈജാക്ക് ചെയ്യ്ത സംഭവമാണെന്ന നിരീക്ഷണം ഇദ്ദേഹത്തിന്റെ താണ്.
അദ്ദേഹത്തിന്റെ സ്വപനങ്ങൾ‍ ഇനിയുമുണ്ട് - അണുശക്തി ചലകമാക്കുന്ന റോക്കറ്റുകൾ.
ആറ്റം സംയോജനത്തിലൂടെ സംശുദ്ധ ഊർജ്ജം , റോക്കറ്റ് ഉപയോഗിക്കാതെ ഭ്രമണപഥത്തിലേക്ക് സാമഗ്രികൾ എത്തിക്കാനുള്ള സ്പേസ് എലിവെറ്റർ തുടങ്ങിയവ അതിൽപ്പെടുന്നു.
സ്വപ്ന സാക്ഷാത്കാരം
ഭൂസ്ഥിര ഭ്രമണപഥത്തിൽ ആദ്യവാർത്താവിനിമയ ഉപഗ്രഹം എത്തിയത് 1964- ൽ.
ഇന്ന് ഇന്ത്യയുടെ ഇൻസാറ്റ് ഉൾപ്പെടെ രജ്യാന്തര വാർത്താവിനിമയവും ടെലിവിഷൻ ‍സംപ്രേഷണവും സാദ്ധ്യമാകുന്ന നൂറുകണക്കിനു വാർത്താ വിനിമയ ഉപഗ്രഹങ്ങൾ ഈ ക്ലാക്ക് ഒർബിറ്റിൽ ഉണ്ട്.
സി ക്ലാക്ക് എന്ന ബ്രിടീഷുകാരൻ 1945 ലാണു "വയർലസ്സ് വേൾട്" എന്ന ബ്രിട്ടീഷ് പ്രസിദ്ധീകരണത്തിലൂടെ വാർത്താവിനിമയഉപഗ്രം" ഏന്ന ആശയം ആദ്യമായി എക്സ്ട്രാ ടെറസ്ട്രിയൽ വേൾഡ് എന്ന ലേഖനത്തിലൂടെ പുറത്തു വിട്ടത്.
അതിനുശേഷം 12 വർഷം കഴിഞ്ഞാണ് സൊവിയറ്റ്യൂണിയൻ ആദ്യ ബഹിരാകാശഉപഗ്രഹം സ്പുട്നിക്-1 വിക്ഷേപിക്കുന്നത്.
പ്രൊഫൈല്സ് ഒഫ് ഫുചഉർ,
2001- എ സ്പയ്സ് ഒഡീസി ,
രെണ്ഡസ്വസ് വിത് രാമ,
ദ് ഫൗണ്ടയ്ന്സ് ഒഫ് പാരഡയ്സ് അവലംബം 1 2 "books and writers" Arthur Charles Clarke bio , retrieved 2008-03-18.
ആര്യ അംബേക്കർ
മഹാരാഷ്ട്രയിലെ പൂനെയിൽ നിന്നുള്ള ഒരു മറാത്തി പിന്നണി ഗായികയും അഭിനേതാവുമാണ് ആര്യ അംബേകർ .
മറാത്തിയിലും ഹിന്ദിയിലും സിനിമകൾക്കും ആൽബങ്ങൾക്കും വേണ്ടി നിരവധി ഗാനങ്ങൾ അവർ റെക്കോർഡ് ചെയ്തിട്ടുണ്ട്.
യു.എ.ഇ, യു.എസ്.എ എന്നിവയുൾപ്പെടെ ഇന്ത്യയിലുടനീളമുള്ള വിവിധ പ്രശസ്തമായ സംഗീതകച്ചേരികളും അവർ അവതരിപ്പിച്ചിട്ടുണ്ട്.
ഫിലിംഫെയർ അവാർഡ് ഉൾപ്പെടെ നിരവധി അംഗീകാരങ്ങൾ ആര്യ നേടിയിട്ടുണ്ട്.
2008 ജൂലൈ മുതൽ 2009 ഫെബ്രുവരി വരെ സീ മറാഠി ചാനലിൽ സംപ്രേഷണം ചെയ്ത Sa Re Ga Ma Pa Marathi L'il Champs ൻ്റെ ആദ്യ സീസണിൽ അവർ പങ്കെടുക്കുകയും ഫൈനലിൽ എത്തുകയും ചെയ്തു.
2017 ജനുവരിയിൽ തി സദ്ദ്യാ കേ കാർത്തേ എന്ന ചിത്രത്തിലൂടെയാണ് ആര്യ അഭിനയരംഗത്തേക്ക് എത്തുന്നത്.
സമീർ അംബേക്കറിൻ്റെയും ശ്രുതി അംബേക്കറിൻ്റെയും മകളാണ് ആര്യ.
ശ്രുതി അംബേക്കർ ജയ്പൂർ ഘരാനയിലെ ക്ലാസിക്കൽ വോക്കലിസ്റ്റാണ് , സമീർ തൊഴിൽപരമായി ഡോക്ടറാണ്.
ആര്യ സാമ്പത്തിക ശാസ്ത്രത്തിൽ ബിരുദാനന്തര ബിരുദം നേടിയിട്ടുണ്ട്.
പ്രശസ്തമായ ഫെർഗൂസൻ കോളേജിലാണ് അവൾ ബിരുദത്തിന് പഠിച്ചത് .
അവൾ മാസ്റ്റർ ഓഫ് ആർട്സ്, എംഎ, സംഗീതത്തിൽ ബിരുദം നേടിയിട്ടുണ്ട്.
എംഎ പരീക്ഷയ്ക്ക് സർവകലാശാലയിൽ ഒന്നാം റാങ്ക് നേടി സ്വർണമെഡൽ കരസ്ഥമാക്കി.
അവൾ സൗണ്ട് എഞ്ചിനീയറിംഗിൽ സർട്ടിഫിക്കറ്റ് കോഴ്സ് പൂർത്തിയാക്കി.
ക്ലാസിക്കൽ വോക്കലിസ്റ്റായ ആര്യയുടെ മുത്തശ്ശിയാണ് ആര്യയ്ക്ക് രണ്ട് വയസ്സുള്ളപ്പോൾ ആര്യയിലെ കഴിവ് തിരിച്ചറിഞ്ഞത്.
അഞ്ചര വയസ്സിൽ ഗുരുവും അമ്മയുമായ ശ്രുതി അംബേക്കറിൽ നിന്നാണ് ആര്യ തൻ്റെ ഔപചാരിക സംഗീത പരിശീലനം ആരംഭിച്ചത്.
ആറാം വയസ്സിൽ ഒന്നാം ക്ലാസിൽ പഠിക്കുമ്പോഴാണ് ആര്യ ആദ്യമായി സംഗീതം അവതരിപ്പിച്ചത്.
അവൾ 2008-ൽ റിയാലിറ്റി ടിവി സംഗീത മത്സരമായ  Sa Re Ga Ma Pa Marathi L'il Champs-ൽ തിരഞ്ഞെടുക്കപ്പെടുകയും തുടർന്ന് ഫൈനലിസ്റ്റായി മാറുകയും ചെയ്തു.
ബാഹ്യ ലിങ്കുകൾ Aarya's Official Facebook Page Aarya's Official Youtube Channel Aarya's profile on SAREGAMA site ഇന്റർനെറ്റ് മൂവി ഡാറ്റാബേസിൽ നിന്ന് ആര്യ അംബേക്കർ അവലംബം ↑ 1 2 ↑ ↑ ↑ "Spotting Talent" – Article on Aarya in Lokmat Times paper Archived 29 June 2013 at Archive.is
ആര്യ അന്തർജ്ജനം ഇംഗ്ലീഷ് വിലാസം https://ml.wikipedia.org/wiki/Arya_Antharjanam
കേരളത്തിന്റെ ആദ്യ മുഖ്യമന്ത്രിയായ ഇ.
എം.എസ്. നമ്പൂതിരിപ്പാടിന്റെ ജീവിതപങ്കാളിയായിരുന്നു ആര്യ അന്തർജ്ജനം .
(1917 - 2002 ജനുവരി 3 ) ആദ്യകാലത്ത് സാമൂഹ്യപരിഷ്കരണരംഗത്തും പിന്നീട് രാഷ്ട്രീയരംഗത്തും ഭരണരംഗത്തും പൂർണ്ണസമപ്രവർത്തകനെന്ന നിലയിൽ ഇ.
എം.എസ്. സജീവമായിരുന്നപ്പോൾ കുടുംബത്തിന്റെ ഉത്തരവാദിത്തം ചുമലിലേറ്റിയ ആര്യ,   നേതാവെന്ന നിലയിൽ അദ്ദേഹത്തിന് വളരുവാനുള്ള സാഹചര്യമൊരുക്കിയതായി വിലയിരുത്തപ്പെടുന്നു.
തെക്കേടത്ത് ഇല്ലത്ത് രാമൻ ഭട്ടതിരിപ്പാടിന്റെയും നീലി അന്തർജ്ജനത്തിന്റെയും മകളായി കോട്ടയം ജില്ലയിലെ കുടമാളൂരിലെ തെക്കേടത്തു മന ഇല്ലത്തിലാണ് ആര്യ അന്തർജ്ജനം ജനിച്ചത്.
യാഥാസ്ഥിതികത്തിന്റെ നിഴലിൽ വളർന്ന കാരണം കടുത്ത ഏകാന്തതയായിരുന്നു സഹവാസം, സ്കൂൾ വിദ്യാഭ്യാസം ലഭിക്കാൻ അന്നത്തെ സമുദായ സാഹചര്യങ്ങൾ അനുവദിച്ചിരുന്നില്ല.
സഹോദരൻ വാസുദേവൻ ഭട്ടതിരിപ്പാടാണ് ഇ.
എം.എസുമായുള്ള ഇദ്ദേഹത്തിന്റെ വിവാഹത്തിന് മുൻകൈയ്യെടുത്തത്.
അക്കാലത്ത്, യോഗക്ഷേമ സഭയെന്ന നമ്പൂതിരി സമുദായ പരിഷ്കരണപ്രസ്ഥാനത്തിന്റെയും വിധവാ പുനർവിവാഹമെന്ന ആശയത്തിന്റെയും വ്യക്താവായിരുന്നു ഇ.
​എം.
ഇത്തരമൊരാളുമായുള്ള ആര്യയുടെ വിവാഹം ബന്ധുക്കളുടെ എതിർപ്പുകൾ ക്ഷണിച്ചുവരുത്തിയിരുന്നു.
കേരള ചരിത്രത്തിലെ ശ്രദ്ധേയരായ ദമ്പതികളായിരുന്നു ഇ.
എം.എസും - ആര്യ അന്തർജ്ജനവും ഇവർക്ക് നാല് മക്കളുണ്ടായിരുന്നു.
എം.എസിന്റെ മരണശേഷം നാലുവർഷം ജീവിച്ച ആര്യ അന്തർജ്ജനം 2002 ജനുവരി 3-ന് കാലയവനികയ്ക്കുള്ളിൽ മറഞ്ഞു.
അവലംബം ↑ ആര്യക്ക് കണ്ണീരോടെ വിട - ദി ഹിന്ദു ↑ ഏകയായ് ആര്യ - വൺ ഇന്ത്യ
ആര്യ (വൃത്തം)
ആര്യ : ഒരു സം‍സ്കൃതമാത്രാവൃത്തം .
ഇത് മാത്രാവൃത്തങ്ങൾ എന്ന വിഭാഗത്തിൽ‌പ്പെടുന്നു.
ആദ്യത്തെ രണ്ടുവരി പൂർവാർദ്ധമായും പിന്നത്തെ രണ്ട് വരി ഉത്തരാർദ്ധമായുമാണ്‌ കണക്കാക്കുന്നത്.
പൂർവാർദ്ധത്തിലെ രണ്ട് വരികളിൽക്കൂടി ഏഴു ഗണങ്ങളും ഒരു ഗുരുവും ഉണ്ടാകണം.
ഉത്തരാർദ്ധത്തിൽ ആറാമത്തെ ഗണം ഒരു ലഘുമാത്രം ഉള്ള ഗണവും ആയിരിക്കും.
ലക്ഷണം “ ഏഴു ഗണം ഗുരുവൊന്നും
വേണം ജഗണം വരാതെയൊറ്റകളിൽ ഷഷ്ഠമിതോ ലഘുമയമോ വരണമിതാര്യയ്ക്കു പൂർവ്വാർദ്ധം ഷഷ്ഠം ലഘുമയമായാ- ലതിൽ മുൻ ലഘുവിങ്കലിഹ യതി വരേണം ഉത്തരാർദ്ധമതിൽ പി- ന്നാറാം ഗണമൊറ്റ ലഘു മാത്രം ”
മുകളിൽപ്പറഞ്ഞ ലക്ഷണം ഇങ്ങനെ സംഗ്രഹിക്കാം: നാലു മാത്രകളുള്ള ഏഴു ഗണങ്ങളും പിന്നെ ഒരു ഗുരുവും ചേർന്നതാണു പൂർവ്വാർദ്ധം.
നാലു മാത്രകൾ എന്നു പറയുമ്പോൾ വിധം വരാം-ഗുരുമയം (- -), ഭഗണം (- v v), ജഗണം (v - v), സഗണം (v v -), ലഘുമയം (v v v v).
ഇവയിൽ ജഗണം (v - v) 1, 3, 5, 7 എന്നീ ഗണങ്ങളായി വരാൻ പാടില്ല.
ആറാമത്തെ ഗണം ജഗണമോ (v - v) ലഘുമയമോ (v v v v) ആവണം.
ലഘുമയമായാൽ അതിന്റെ ആദ്യത്തെ ലഘുവിനു ശേഷം യതി വേണം.
ഉത്തരാർദ്ധത്തിൽ ആറാമത്തെ നാലു മാത്രയുള്ള ഗണത്തിനു പകരം ഒരു ലഘു മാത്രം വരണം.
ഉദാഹരണങ്ങൾ സാദൃശ്യമുള്ള മറ്റു വൃത്തങ്ങൾ ആര്യയുടെ പൂർവ്വാർദ്ധത്തിന്റെ ലക്ഷണം തന്നെ (ഏഴു ഗണവും ഒരു ഗുരുവും) ഉത്തരാർദ്ധത്തിലും വന്നാൽ ഗീതി എന്ന വൃത്തം.
ആരോൻ ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
ഇംഗ്ലീഷ് വിലാസം https://ml.wikipedia.org/wiki/Malabar_spinyeel
ജലാശയങ്ങളുടെ അടിത്തട്ടിൽ കാണപ്പെടുന്ന ഒരു മത്സ്യമാണ് ആരോൻ (Malabar spinyeel).
( ശാസ്ത്രീയനാമം : Macrognathus guentheri ) .26 സെന്റിമീറ്റർ വരെ പരമാവധി വലിപ്പം വരാവുന്ന ഈ മത്സ്യത്തിന്റെ ശാരാശരി വലിപ്പം 20 സെന്റിമീറ്ററാണ്.
കേരളത്തിൽ മാത്രം കാണപ്പെടുന്ന ഒരിനം ശുദ്ധജല മത്സ്യമാണ്  ഇവ.
അവലംബം http://www.fishbase.org/summary/Macrognathus-guentheri.html
ആരോൻപുളി
ഇന്ത്യ , ചൈന , വിയറ്റ്നാം , ഇന്തോനേഷ്യ , തായ്ലൻഡ് തുടങ്ങി തെക്കുകിഴക്കൻ ഏഷ്യയിലെ പലരാജ്യങ്ങളിലെയും 600 മീറ്ററിനും 2000 മീറ്ററിനും ഇടയിൽ ഉയരമുള്ള പ്രദേശങ്ങളിൽ കണ്ടുവരുന്ന ഒരു വള്ളിച്ചെടിയാണ് ആരോൻപുളി.
അവലംബം ↑ ↑ പുറത്തേക്കുള്ള കണ്ണികൾ Cissus javana എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ ) Cissus discolor എന്ന ജീവവർഗ്ഗവുമായി ബന്ധപ്പെട്ട വിവരങ്ങൾ വിക്കിസ്പീഷിസിൽ കാണുക.
ആര്യ (അഭിനേത്രി)
ഒരു ഇന്ത്യൻ മോഡലും ടെലിവിഷൻ അവതാരകയും മലയാള സിനിമ അഭിനേത്രിയുമാണ് ആര്യ സതീഷ് ബാബു .
ഏഷ്യാനെറ്റിലെ ടെലിവിഷൻ ഷോ ആയ ബഡായി ബംഗ്ലാവിലെ ഹാസ്യ കഥാപാത്രം ഏറെ ശ്രദ്ധേയമാണ്.
ഏഷ്യാനെറ്റിലെ ബിഗ്‌ബോസ് സീസൺ 2 വിൽ പങ്കെടുത്തിരുന്നു.
ഹോളി എയ്ഞ്ചൽസ് കോൺവെന്റ്സ്കൂൾ, തിരുവനന്തപുരം നിന്ന് വിദ്യാഭ്യാസം പൂർത്തിയാക്കി.
വെസ്റ്റേൺ , സിനിമാറ്റിക്, സെമി ക്ലാസിക്കൽ എന്നിവയിൽ ആര്യ പ്രാവീണ്യം  നേടിയിട്ടുണ്ട്.
2018-ൽ, വഴുതക്കാടിൽ ആര്യ സ്വന്തമായി ഒരു ബോട്ടിക് ആരംഭിച്ചു.